**Szombathely Megyei Jogú Város Önkormányzata Közgyűlésének**

**…….../2023. (………....) önkormányzati rendelete**

**a személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet módosításáról**

Szombathely Megyei Jogú Város Önkormányzatának Közgyűlése a szociális igazgatásról és szociális ellátásokról szóló 1993. évi III. törvény 92. § (1) – (2) bekezdésében és a gyermekek védelméről és a gyámügyi igazgatásról szóló 1997. évi XXXI. törvény 29. § (1) – (2) bekezdésében kapott felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. §**

(1) A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet (a továbbiakban: Rendelet) 1. melléklete az 1. melléklet szerint módosul.

(2) A Rendelet 4. melléklete a 2. melléklet szerint módosul.

**2. §**

Ez a rendelet 2023. május 1-jén lép hatályba.

|  |  |
| --- | --- |
| **/: Dr. Nemény András :/polgármester** | **/: Dr. Károlyi Ákos :/jegyző** |

*1. melléklet az ……./2023. (... . ... .) önkormányzati rendelethez*

1. A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet 1. melléklet 1. pont helyébe a következő pont lép:

„1. **Intézményi térítési díj szállítás nélkül:** 510,- Ft + ÁFA”

2. A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet 1. melléklet 2. pont helyébe a következő pont lép:

„2. **Intézményi térítési díj szállítással:** 730,- Ft + ÁFA”

*2. melléklet az ……./2023. (... . ... .) önkormányzati rendelethez*

1. A személyes gondoskodást nyújtó szociális és gyermekjóléti ellátások térítési díjáról szóló 11/1993. (IV.1.) önkormányzati rendelet 4. melléklet 3. pont helyébe a következő pont lép:

„3. **Klubos étkeztetés intézményi térítési díja:** 510,- Ft + ÁFA”